Plaza Centrum

Plaza Centrum on Joensuun keskustassa sijaitseva kauppakeskus ja toimitilakiinteistö. Se sijaitsee Kauppakadun ja Niskakadun kulmassa. Rakennuksessa on yhdet liukuportaat, kaksi hissiä, yhdet asiakaskäyttöön tarkoitetut portaat, tavarahissit ja samassa rakennuksessa sijaitseva suuri pysäköintihalli. Rakennuksen omistaa ja sen kiinteistöhallinnosta vastaa L3 Toimitilat Oy, joksi kiinteistön aiempi omistaja Yrjö Laakkonen Oy muuttui yritysfuusion myötä. Kauppakeskus avattiin vuonna 2009. Vuonna 2021 Kauppakeskus Centrum vaihtoi nimekseen Plaza Centrum. Centrumin ja viereisen Kauppakeskus Metropolin välille rakennettiin vuonna 2018 yhdyssilta. Kauppakeskuksen runkona on vuonna 1973 osuusliike Oma-Avulle rakennettu Centrum-tavaratalo, jonka on suunnitellut arkkitehti Toivo Korhonen. Sitä hallinnoi Kiinteistö Oy Joensuun Tavaratalo. Vuokralaiset ja palvelut Plaza Centrumin tiloissa toimii useita vähittäiskaupan, terveydenhuollon ja asiantuntijapalveluiden yrityksiä. Keskuksen merkittäviin vuokralaisiin kuuluvat muun muassa kiinteistö- ja rakennusalan asiantuntijayritys Granlund, päivittäistavarakauppa S-market, kuntokeskus Liikku, lääkärikeskus Mehiläinen sekä Danske Bank. Kiinteistön ravintolatarjontaan kuuluvat muun muassa Kotipizza, ravintola Marsi sekä ruokatilauspalvelu Huuva. Lähteet